CELEX: 31981R1932
Language: el
Date: 1981-07-13 00:00:00
Title: Κανονισμός (ΕΟΚ) αριθ. 1932/81 τής Επιτροπής τής 13ης Ιουλίου 1981 περί χορηγήσεως ενισχύσεως στό βούτυρο καί στό συμπυκνωμένο βούτυρο πού προορίζονται γιά παρασκευή προϊόντων ζαχαροπλαστικής, παγωτών καί άλλων προϊόντων διατροφής

Avis juridique important

|

31981R1932

Κανονισμός (ΕΟΚ) αριθ. 1932/81 τής Επιτροπής τής 13ης Ιουλίου 1981 περί χορηγήσεως ενισχύσεως στό βούτυρο καί στό συμπυκνωμένο βούτυρο πού προορίζονται γιά παρασκευή προϊόντων ζαχαροπλαστικής, παγωτών καί άλλων προϊόντων διατροφής  

Επίσημη Εφημερίδα αριθ. L 191 της 14/07/1981 σ. 0006 - 0011 Ισπανική ειδική έκδοση: Κεφάλαιο 03 τόμος 22 σ. 0132  Πορτογαλική ειδική έκδοση : Κεφάλαιο 03 τόμος 22 σ. 0132 

***** ΚΑΝΟΝΙΣΜΟΣ (ΕΟΚ) αριθ. 1932/81 ΤΗΣ ΕΠΙΤΡΟΠΗΣ  της 13ης Ιουλίου 1981  περί χορηγήσεως ενισχύσεως στο βούτυρο και στο συμπυκνωμένο βούτυρο που προορίζονται για παρασκευή προϊόντων ζαχαροπλαστικής, παγωτών και άλλων προϊόντων διατροφής  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από την πράξη προσχωρήσεως της Ελλάδος, και ιδίως το άρθρο 12 παράγραφος 3,  τον κανονισμό (ΕΟΚ) αριθ. 878/77 του Συμβουλίου της 26ης Απριλίου 1977 περί των τιμών συναλλάγματος που πρέπει να εφαρμοστούν στο γεωργικό τομέα (2), όπως τροποποιήθηκε τελευταία από τον κανονισμό (ΕΟΚ) αριθ. 850/81 (3), και ιδίως το άρθρο 4 παράγραφος 3,  Εκτιμώντας:  ότι ο κανονισμός (ΕΟΚ) αριθ. 1723/81 του Συμβουλίου της 24ης Ιουνίου 1981 περί θεσπίσεως γενικών κανόνων σχετικών με τα μέτρα για τη διατήρηση του επιπέδου χρησιμοποιήσεως του βουτύρου από ορισμένες κατηγορίες καταναλωτών και βιομηχανιών (4) προβλέπει τη δυνατότητα χορηγήσεως ενισχύσεως στο βούτυρο και στο συμπυκνωμένο βούτυρο που βρίσκονται στην αγορά, για να επιτρέψει την αγορά των προϊόντων αυτών σε μειωμένη τιμή, ιδίως από τους παρασκευαστές προϊόντων ζαχαροπλαστικής και παγωτών·  ότι η σημερινή κατάσταση της αγοράς του βουτύρου, που χαρακτηρίζεται από σχετικώς ασήμαντα δημόσια αποθέματα, θα οδηγήσει στο προσεχές μέλλον σε αναστολή των πωλήσεων βουτύρου δημοσίων αποθεμάτων, δυνάμει του κανονισμού (ΕΟΚ) αριθ. 262/79 της Επιτροπής της 12ης Φεβρουαρίου 1979 περί της πωλήσεως σε μειωμένη τιμή βουτύρου που προορίζεται για την παρασκευή προϊόντων ζαχαροπλαστικής, παγωτών και άλλων τροφίμων (5), όπως τροποποιήθηκε τελευταία από τον κανονισμό (ΕΟΚ) αριθ. 605/81 (6) · ότι, κάτω από την παρούσα κατάσταση, πρέπει να γίνει προσφυγή στον κανονισμό (ΕΟΚ) αριθ. 1723/81 χάριν της εν λόγω βιομηχανίας ·  ότι, για να διασφαλισθεί ο καθορισμός της ενισχύσεως σε αυστηρά απαραίτητο επίπεδο και για να υπάρχει εγγύηση αποτελεσματικού ελέγχου των ποσοτήτων που δικαιούνται ενισχύσεως, πρέπει να εφαρμόζεται διαδικασία διαρκούς δημοπρασίας· ότι, εκτός τούτων, το καθεστώς που θεσπίζει ο κανονισμός (ΕΟΚ) αριθ. 1468/79 της Επιτροπής της 13ης Ιουλίου 1979 περί χορηγήσεως ενισχύσεως για το βούτυρο του ιδιωτικού αποθέματος που προορίζεται για την παρασκευή προϊόντων ζαχαροπλαστικής, παγωτών και λοιπών προϊόντων διατροφής (7), όπως τροποποιήθηκε τελευταία από τον κανονισμό (ΕΟΚ) αριθ. 1250/81 (8), δύναται να ληφθεί εκ νέου ως βάση όσον αφορά τα ουσιώδη σημεία·  ότι, εν τούτοις, είναι αναγκαίο να χορηγηθεί η ενίσχυση μόνο στο βούτυρο που ανταποκρίνεται στους όρους πρώτης ποιότητας, που αναφέρεται στο άρθρο 1 παράγραφος 3 υπό β του κανονισμού (ΕΟΚ) αριθ. 985/68 του Συμβουλίου της 15ης Ιουλίου 1968 περί καθορισμού των γενικών κανόνων που διέπουν τα μέτρα παρεμβάσεως στην αγορά του βουτύρου και της κρέμας γάλακτος (9), όπως τροποποιήθηκε τελευταία από την πράξη προσχωρήσεως της Ελλάδος, και στο συμπυκνωμένο βούτυρο που πληροί ορισμένες ελάχιστες απαιτήσεις· ότι, εκτός τούτων, πρέπει, για λόγους ελέγχου, να επιτρέπεται η συμμετοχή στη δημοπρασία στις επιχειρήσεις οι οποίες είτε χρησιμοποιούν το βούτυρο άμεσα στην παρασκευή ζαχαροπλαστικής ή παγωτών, είτε παρασκευάζουν συμπυκνωμένο βούτυρο που προορίζεται για μεταποίηση σε παρεμφερή προϊόντα·  ότι ο κανονισμός (ΕΟΚ) αριθ. 878/77 προβλέπει στο άρθρο 4 παράγραφος 1, όσον αφορά τις εκπτώσεις επί των δικαιωμάτων και υποχρεώσεων που υπάρχουν τη στιγμή της μεταβολής μιας αντιπροσωπευτικής τιμής, την εφαρμογή των διατάξεων του κανονισμού (ΕΟΚ) 1134/68 του Συμβουλίου της 30ής Ιουλίου 1968 περί καθορισμού των κανόνων εφαρμογής του κανονισμού (ΕΟΚ) αριθ. 653/68 περί των όρων τροποποιήσεως της αξίας της λογιστικής μονάδας που χρησιμοποιείται για την κοινή αγροτική πολιτική (10)·  ότι, σύμφωνα με το άρθρο 4 παράγραφος 2 του κανονισμού (ΕΟΚ) αριθ. 1134/68, τα ποσά που αναφέρονται πληρώνονται με την τιμή μετατροπής που ήταν σε ισχύ τη στιγμή της πραγματοποιήσεως της συναλλαγής ή τμήματος της συναλλαγής· ότι, εν τούτοις, σύμφωνα με το άρθρο 4 παράγραφος 3 του κανονισμού (ΕΟΚ) αριθ. 878/77, μπορεί να γίνει παρέκκλιση από τις προαναφερόμενες διατάξεις·  ότι όσον αφορά τη μετατροπή σε εθνικό νόμισμα του ποσού της ενισχύσεως που προβλέπεται από τον παρόντα κανονισμό, λαμβανομένου υπόψη του ενδιαφέροντος του ενεργούντος να γνωρίζει, κατά την υποβολή της προσφοράς του που αφορά το ύψος του ποσού που έχει προταθεί, το ποσό που θα λάβει και για να απλουστευθεί ο έλεγχος, πρέπει να υπολογίζεται η αντιπροσω  πευτική τιμή που ίσχυε την ημέρα λήξεως της προθεσμίας υποβολής των προσφορών για την ειδική δημοπρασία·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Γάλακτος και Γαλακτοκομικών Προϊόντων,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  1. Χορηγείται ειδική ενίσχυση για τη χρήση βουτύρου και συμπυκνωμένου βουτύρου υπό τους όρους που προβλέπονται στον παρόντα κανονισμό.  2. Δικαιούνται της ειδικής ενισχύσεως μόνον:  α) το βούτυρο που ανταποκρίνεται, στο Κράτος μέλος παρασκευής, στον ορισμό και στην κατάταξη που αναφέρονται στο άρθρο 1 παράγραφος 3 υπό β του κανονισμού (ΕΟΚ) αριθ. 985/68 και στη συσκευασία του οποίου υπάρχουν ανάλογα σήματα· καθώς και  β) το συμπυκνωμένο βούτυρο που ανταποκρίνεται στις ποιοτικές απαιτήσεις που καθορίζονται στο παράρτημα Ι.  3. Το ύψος των ποσών της ειδικής ενισχύσεως καθορίζεται σύμφωνα με τη διαδικασία της διαρκούς δημοπρασίας που διενεργείται από καθέναν από τους οργανισμούς παρεμβάσεως.  Άρθρο 2  1. Στη δημοπρασία συμμετέχουν μόνον:  α) όσον αφορά το βούτυρο, οι επιχειρήσεις που αναλαμβάνουν γραπτώς την υποχρέωση να μεταποιήσουν, στις προθεσμίες που τίθενται στην παράγραφο 2, το βούτυρο, που προβλέπεται στο άρθρο 1 παράγραφος 2 υπό α, άμεσα σε προϊόντα των τύπων Α ή Β που αναφέρονται στο άρθρο 4 του κανονισμού (ΕΟΚ) αριθ. 262/79, σύμφωνα με τις λεπτομέρειες που καθορίζονται στο άρθρο 10 παράγραφος 2 του εν λόγω κανονισμού,  β) όσον αφορά το συμπυκνωμένο βούτυρο, οι εγκεκριμένες επιχειρήσεις που αναλαμβάνουν γραπτώς την υποχρέωση:  - να παρασκευάζουν από κρέμα ή βούτυρο, το συμπυκνωμένο βούτυρο που αναφέρεται στο άρθρο 1 παράγραφος 2 υπό β, με ταυτόχρονη ενσωμάτωση, ανάλογα με τον προορισμό του, των συστατικών που αναφέρονται στο άρθρο 5 παράγραφος 2 και στα παραρτήματα Ι και ΙΙ του κανονισμού (ΕΟΚ) αριθ. 262/79, σύμφωνα με τις λεπτομέρειες που καθορίζονται στο άρθρο 5 παράγραφοι 2 και 3 και στα άρθρο 6 και 7 του εν λόγω κανονισμού, και  - να μεταποιήσουν ή να αναθέσουν τη μεταποίηση του εν λόγω συμπυκνωμένου βουτύρου αποκλειστικά σε προϊόντα που αναφέρονται στο άρθρο 4 του εν λόγω κανονισμού.  Οι επιχειρήσεις που αναφέρονται στα σημεία α και β εδάφιο πρώτο, δύνανται να εκπροσωπούνται από αντιπρόσωπο που ενεργεί επ ' ονόματί τους.  2. Το βούτυρο που αναφέρεται στο άρθρο 1 παράγραφος 2 υπό α και το συμπυκνωμένο βούτυρο που προβλέπεται στο άρθρο 1 παράγραφος 2 υπό β πρέπει να μεταποιηθούν στα προϊόντα που αναφέρονται στο άρθρο 4 του κανονισμού (ΕΟΚ) αριθ. 262/79, εντός προθεσμίας 8 μηνών που υπολογίζεται από από την ημέρα λήξεως της προθεσμίας υποβολής των προσφορών των σχετικών με την εν λόγω ειδική δημοπρασία.  Η παρασκευή συμπυκνωμένου βουτύρου, που αναφέρεται στο άρθρο 1 παράγραφος 2 υπό β, πρέπει να γίνει εντός προθεσμίας 2 μηνών που υπολογίζεται από την ημέρα λήξεως της προθεσμίας υποβολής των προσφορών των σχετικών με την εν λόγω ειδική δημοπρασία.  3. Εκτός τούτων, οι διατάξεις του άρθρου 6 του κανονισμού (ΕΟΚ) αριθ. 262/79 όσον αφορά τη συσκευασία, και των άρθρων 9 και 10 του εν λόγω κανονισμού, όσον αφορά την έγκριση και τις υποχρεώσεις των επιχειρήσεων παρασκευής συμπυκνωμένου βουτύρου, ισχύουν τηρουμένων των αναλογιών.  Άρθρο 3  1. Οι οργανισμοί παρεμβάσεως εκδίδουν μία προκήρυξη δημοπρασίας που περιέχει ιδίως:  α) τις λεπτομέρειες και τον τρόπο υποβολής των προσφορών· καθώς και  β) τις λεπτομέρειες τις σχετικές με τη σύσταση της ασφάλειας.  2. Η προκήρυξη δημοπρασίας δημοσιεύεται στην Επίσημη Εφημερίδα των Ευρωπαϊκών Κοινοτήτων τουλάχιστον οκτώ ημέρες πριν από τη λήξη της πρώτης προθεσμίας που προβλέπεται για την υποβολή των προτάσεων. Εξάλλου, ο οργανισμός παρεμβάσεως δύναται να προβεί και σε άλλες δημοσιεύσεις.  Άρθρο 4  1. Ο οργανισμός παρεμβάσεως προβαίνει, κατά τη περίοδο ισχύος της διαρκούς δημοπρασίας, σε ειδικές δημοπρασίες.  2. Για την πρώτη μερική δημοπρασία, η προθεσμία για την υποβολή των αιτήσεων λήγει την Τρίτη, 28 Ιουλίου 1981, ώρα 12.00.  3. Η προθεσμία υποβολής των προσφορών για τις επόμενες μερικές δημοπρασίες λήγει κάθε δεύτερη και τέταρτη Τρίτη του μήνα, ώρα 12.00, εκτός από την τέταρτη Τρίτη του Δεκεμβρίου. Εάν η Τρίτη είναι ημέρα αργίας, η προθεσμία παρατείνεται μέχρι την πρώτη εργάσιμη ημέρα που ακολουθεί, ώρα 12.00.  Άρθρο 5  1. Οι ενδιαφερόμενοι συμμετέχουν στην ειδική δημοπρασία είτε με κατάθεση γραπτής προσφοράς στον οργανισμό παρεμβάσεως έναντι αποδείξεως παραλαβής, είτε με συστημένη επιστολή που απευθύνεται στον οργανισμό παρεμβάσεως. Οι οργανισμοί παρεμβάσεως δύνανται να επιτρέψουν τη χρήση τηλετυπήματος (telex ).  2. Η προσφορά υποβάλλεται στον οργανισμό παρεμβάσεως του Κράτους μέλους όπου, κατά περίπτωση, πραγματοποιούνται οι ενέργειες που προβλέπονται στο άρθρο 2 παράγραφος 1 υπό α ή υπό β πρώτη παύλα.  3. Η προσφορά περιέχει:  α) το ονοματεπώνυμο και τη διεύθυνση της επιχειρήσεως που συμμετέχει στη δημοπρασία καί, κατά περίπτωση, το ονοματεπώνυμο και τη διεύθυνση του αντιπροσώπου της, που προβλέπεται στο άρθρο 2 παράγραφος 1 τελευταίο εδάφιο, καθώς και τη διεύθυνση της μονάδας της επιχειρήσεως όπου θα πραγματοποιηθούν οι ενέργειες που αναφέρονται στο άρθρο 2 παράγραφος 1 υπό α ή υπό β πρώτη παύλα·  β) τις ποσότητες του βουτύρου και του συμπυκνωμένου βουτύρου για τις οποίες ζητείται ενίσχυση, και για την καθεμιά οι προβλεπόμενοι προορισμοί (τύπος Α ή/καί τύπος Γ ή τύπος Β)·  γ) όσον αφορά το βούτυρο, την περιεκτικότητά του σε λιπαρά ύλη ·  δ) το ύψος της προτεινόμενης ενισχύσεως, εκφρασμένο ανά 100 χιλιόγραμμα βουτύρου ή συμπυκνωμένου βουτύρου, στο νόμισμα του Κράτους μέλους στο οποίο υπβάλλεται η προσφορά για τον αντίστοιχο προορισμό του.  Όσον αφορά το συμπυκνωμένο βούτυρο, το ύψος της ενισχύσεως αντιστοιχεί στο προϊόν που αναφέρεται στο άρθρο 1 παράγραφος 2 υπό β, ενώ δεν λαμβάνονται υπόψη τα συστατικά που αναφέρονται στο άρθρο 2 παράγραφος 1 υπό β πρώτη παύλα.  4. Η προσφορά ισχύει μόνο εάν:  α) αφορά ποσότητα του βουτύρου ή του συμπυκνωμένου βουτύρου τουλάχιστον τριών τόνων·  β) συνοδεύεται από τη γραπτή υποχρέωση που προβλέπεται στο άρθρο 2·  γ) προσκομίζεται η απόδειξη ότι ο συμμετέχων συνέστησε την ασφάλεια ως προς τη δημοπρασία, που προβλέπεται στο άρθρο 6 για τη σχετική ειδική δημοπρασία, πριν από τη λήξη της προθεσμίας υποβολής των προσφορών.  Η προσφορά δεν δύναται να αποσυρθεί μετά τη λήξη της αναφερόμενης, στο άρθρο 4 παράγραφοι 2 και 3, προθεσμίας υποβολής των προσφορών για τη σχετική ειδική δημοπρασία.  Άρθρο 6  1. Η ασφάλεια για τη δημοπρασία ανέρχεται σε 60 ECU ανά τόνο βουτύρου ή συμπυκνωμένου βουτύρου.  2. Η ασφάλεια για τη δημοπρασία συνιστάται κατ' επιλογή του προσφέροντος, είτε δια καταβολής χρημάτων είτε υπό μορφή εγγυήσεως παρεχόμενης από έναν οργανισμό ικανοποιούντα τα κριτήρια που θέτει το Κράτος μέλος στο οποίο συνιστάται η ασφάλεια.  3. Η ασφάλεια για τη δημοπρασία συνιστάται στο Κράτος μέλος όπου υποβάλλεται η προσφορά.  Άρθρο 7  1. Λαμβανομένων υπόψη των ληφθεισών προσφορών για κάθε ειδική δημοπρασία, σύμφωνα με τη διαδικασία που προβλέπεται στο άρθρο 30 του κανονισμού (ΕΟΚ) αριθ. 804/68, καθορίζεται για το βούτυρο και το συμπυκνωμένο βούτυρο μέγιστο ποσό της ενισχύσεως που διαφοροποιείται, σύμφωνα με τον προβλεπόμενο προορισμό (τύπος Α ή/καί Γ ή τύπος Β) και σύμφωνα με την περιεκτικότητα του βουτύρου σε λιπαρά ύλη. Δύναται να αποφασισθεί να μη δοθεί συνέχεια στη δημοπρασία.  2. Όσον αφορά το συμπυκνωμένο βούτυρο, ταυτόχρονα με το μέγιστο ποσό της ενισχύσεως και σύμφωνα με την ίδια διαδικασία καθορίζεται το ποσό, ανά 100 χιλιόγραμμα, των ασφαλειών για τη μεταποίηση οι οποίες σκοπούν στην εξασφάλιση της χρησιμοποίησεώς του σύμφωνα με τις διατάξεις του παρόντος κανονισμού.  3. Το μέγιστο ποσό της ενισχύσεως, το ποσό της ενισχύσεως που έχει πραγματικά χορηγηθεί και το ποσό των εγγυήσεων μετατρέπονται σε εθνικό νόμισμα με τη βοήθεια της αντιπροσωπευτικής τιμής που ισχύει την ημέρα της λήξεως της προθεσμίας γά την υποβολή των προσφορών για τη σχετική δημοπρασία.  Άρθρο 8  1. Η προσφορά απορρίπτεται εάν η προτεινόμενη ενίσχυση είναι ανώτερη από το μέγιστο ποσό της ενισχύσεως που ισχύει για την ειδική δημοπρασία, λαμβανομένης υπόψη της φύσεως των προϊόντων, του προορισμού τους και της περιεκτικότητας του συμπυκνωμένου βουτύρου σε λιπαρά ύλη.  2. Τα δικαιώματα και οι υποχρεώσεις που απορρέουν από τη δημοπρασία δεν μεταβιβάζονται.  Άρθρο 9  1. Κάθε προσφέρων ενημερώνεται αμέσως από τον οργανισμό παρεμβάσεως για το αποτέλεσμα της συμμετοχής του στην ειδική δημοπρασία.  2. Στην περίπτωση που ο προσφέρων ανακηρυχθεί υπερθεματιστής, η πληροφορία αυτή επισημαίνει ιδίως:  α) τις ενδείξεις που αναφέρονται στο άρθρο 5 παράγραφος 3·  β) όσον αφορά το συμπυκνωμένο βούτυρο, το ποσό της ασφάλειας μεταποιήσεως·  γ) το χρονικό όριο της μεταποιήσεως του βουτύρου ή του συμπυκνωμένου βουτύρου σε προϊόντα που αναφέρονται στο άρθρο 4 του κανονισμού (ΕΟΚ) αριθ. 262/79, και όσον αφορά το συμπυκνωμένο βούτυρο, το χρονικό όριο της παρασκευής του σύμφωνα με το άρθρο 2 παράγραφος 1 υπό β πρώτη παύλα·  δ) την τελευταία ημέρα υποβολής προσφορών.  Άρθρο 10  1. Όσον αφορά το συμπυκνωμένο βούτυρο, η ασφάλεια μεταποιήσεως, που αναφέρεται στο άρθρο 7 παράγραφος 2, συνιστάται σύμφωνα με τον τρόπο που προβλέπεται στο άρθρο 6 παράγραφοι 2 και 3, μέσα σε προθεσμία 30 ημερών μετά την τελευταία ημέρα υποβολής των προσφορών της εν λόγω ειδικής δημοπρασίας, και πριν γίνει η παρασκευή του συμπυκνωμένου βουτύρου σύμφωνα με το άρθρο 2 παράγραφος 1 υπό β πρώτη παύλα. 2. Από την αρχή:  α) της παρασκευής που αναφέρεται στην παράγραφο 1, όσον αφορά το συμπυκνωμένο βούτυρο καί,  β) της μεταποιήσεως που αναφέρεται στο άρθρο 2 παράγραφος 1 υπό α, όσον αφορά το βούτυρο,  και μέχρι το τέλος της μεταποιήσεως τους σε προϊόντα που απαριθμούνται στο άρθρο 4 του κανονισμού (ΕΟΚ) αριθ. 262/79, τα εν λόγω προϊόντα υποβάλλονται σε τελωνειακό έλεγχο ή σε διοικητικό έλεγχο με ισότιμες εγγυήσεις.  3. Στον έλεγχο που αναφέρεται στην παράγραφο 2 εφαρμόζονται οι διατάξεις που προβλέπονται στο άρθρο 2 παράγραφος 2 του κανονισμού (ΕΟΚ) αριθ. 1687/76. Εκτός αυτού, όσον αφορά το συμπυκνωμένο βούτυρο, εφαρμόζονται οι διατάξεις που προβλέπονται στο άρθρο 2 παράγραφος 3, στο άρθρο 6 παράγραφοι 2 και 3 και στα άρθρα 7, 8, 10, 11 και 14 του ίδιου κανονισμού, καθώς και οι διατάξεις του άρθρου 22 παράγραφος 3 του κανονισμού (ΕΟΚ) αριθ. 262/79.  Οι ιδιαίτερες αναφορές που πρέπει να γίνουν στα τετραγωνίδια 104 και 106 του εντύπου ελέγχου εμφαίνονται στο παράρτημα ΙΙ.  4. Το Κράτος μέλος, στην επικράτεια του οποίου πραγματοποιούνται οι ενέργειες που αναφέρονται στο άρθρο 2 παράγραφος 1, αναλαμβάνει τους ελέγχους που προβλέπονται στο άρθρο 21 του κανονισμού (ΕΟΚ) αριθ. 262/79.  Άρθρο 11  1. Η ενίσχυση που αναφέρεται στο άρθρο 1 καταβάλλεται στον υπερθεματιστή ή στον εντολοδόχο του μέσα σε προθεσμία 60 ημερών μετά την προσκόμιση της αποδείξεως:  α) για το βούτυρο, ότι ανταποκρίνεται στους όρους που αναφέρεται στο άρθρο 1 παράγραφος 2 υπό α και ότι μεταποιήθηκε σε προϊόντα που αναφέρονται στο άρθρο 2 παράγραφος 1 υπό α,  β) για το συμπυκνωμένο βούτυρο, ότι η συνολική ποσότητα συμπυκνωμένου βουτύρου που αποτελεί το αντικείμενο της προσφοράς παρασκευάστηκε σύμφωνα με το άρθρο 2 παράγραφος 1 υπό β πρώτη παύλα,  εκτός περιπτώσεως ανωτέρας βίας ή στις περιπτώσεις όπου άρχισε διοικητική έρευνα σχετικά με το δικαίωμα ενισχύσεως. Στις περιπτώσεις αυτές η πληρωμή πραγματοποιείται μόνο μετά από την αναγνώριση του δικαιώματος ενισχύσεως.  2. Εφαρμόζονται οι διατάξεις του άρθρου 12 του κανονισμού (ΕΟΚ) αριθ. 1687/76 οι σχετικές με την παροχή της αποδείξεως ότι οι όροι που αφορούν τον έλεγχο τηρήθηκαν.  3. Η απόδειξη που αναφέρεται στην παράγραφο 1 παρέχεται μέσα σε προθεσμία 18 μηνών από την τελευταία ημέρα υποβολής των προσφορών των σχετικών με την εν λόγω δημοπρασία.  4. Όσον αφορά τις αιτήσεις πληρωμής της ενισχύσεως για το βούτυρο, η συνολική ποσότητα που αποτελεί το αντικείμενο της προσφοράς μπορεί να γίνει τμηματική χωρίς εν τούτοις να μπορεί να είναι κατώτερη της συνολικής ποσότητας βουτύρου που διενεργείται δυνάμει του παρόντος κανονισμού από τον ενδιαφερόμενο υπερθεματιστή κατή τη διάρκεια του εν λόγω μηνός.  5. Όλα τα δικαιολογητικά και η έκθεση ελέγχου πρέπει να αποστέλλονται στην υπηρεσία ή στον οργανισμό, κατά την έννοια του άρθρου 4 του κανονισμού (ΕΟΚ) αριθ. 729/70, που είναι επιφορτισμένοι με την πληρωμή της ενισχύσεως.  Άρθρο 12  1. Εκτός περιπτώσεως ανωτέρας βίας, η ασφάλεια για τη δημοπρασία καταπίπτει για την ποσότητα για την οποία ο προσφέρων:  α) απέσυρε την προσφορά μετά τη λήξη της προθεσμίας υποβολής των προσφορών που αναφέρεται στο άρθρο 4 παράγραφοι 2 και 3·  η  β) όταν πρόκειται για βούτυρο: δεν πραγματοποίησε, εντός των προκαθορισμένων πρθεσμιών, τη μεταποίηση του βουτύρου σε προϊόντα που αναφέρονται στο άρθρο 2 παράγραφος 1 υπό α·  γ) όταν πρόκειται για συμπυκνωμένο βούτυρο: δεν συνέστησε, εντός των προκαθορισμένων προθεσμιών, την ασφάλεια μεταποιήσεως που αναφέρεται στο άρθρο 7 παράγραφος 2.  2. Η ασφάλεια για τη δημοπρασία ελευθερώνεται αμέσως για τις ποσότητες για τις οποίες:  α) δεν δόθηκε συνέχεια στην προσφορά·  β) όσον αφορά το βούτυρο: προσκομίσθηκε η απόδειξη μεταποιήσεώς του, σύμφωνα με το άρθρο 2 παράγραφος 1 υπό α, εντός της προθεσμίας που προβλέπεται από το άρθρο 11 παράγραφος 3·  γ) όσον αφορά το συμπυκνωμένο βούτυρο: έχει συσταθεί η ασφάλεια μεταποιήσεως που αναφέρεται στο άρθρο 7 παράγραφος 2.  3. Όσον αφορά την ασφάλεια μεταποιήσεως, εφαρμόζονται οι διατάξεις που προβλέπονται στο άρθρο 22 παράγραφοι 4 και 5 και του άρθρου 23 του κανονισμού (ΕΟΚ) αριθ. 262/79.  Άρθρο 13  Για ό,τι αφορά τα εξισωτικά νομισματικά ποσά που εφαρμόζονται στο συμπυκνωμένο βούτυρο, που αναφέρεται στον παρόντα κανονισμό, εφαρμόζονται οι διατάξεις του άρθρου 24 του κανονισμού (ΕΟΚ) αριθ. 262/79.  Άρθρο 14  Ο παρών κανονισμός αρχίζει να ισχύει από την ημέρα της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 13 Ιουλίου 1981.  Για την Επιτροπή  Ο Πρόεδρος  Gaston THORN  (1) ΕΕ αριθ. L 148 της 28. 6. 1968, σ. 13.  (2) ΕΕ αριθ. L 106 της 29. 4. 1977, σ. 27.  (3) ΕΕ αριθ. L 90 της 4. 4. 1981, σ. 1.  (4) ΕΕ αριθ. L 172 της 30. 6. 1981, σ. 14.  (5) ΕΕ αριθ. L 41 της 16. 2. 1979, σ. 1.  (6) ΕΕ αριθ. L 61 της 7. 3. 1981, σ. 18.  (7) ΕΕ αριθ. L 177 της 14. 7. 1979, σ. 40.  (8) ΕΕ αριθ. L 126 της 12. 5. 1981, σ. 5.  (9) ΕΕ αριθ. L 169 της 18. 7. 1968, σ. 1.  (10) ΕΕ αριθ. L 188 της 1. 8. 1968, σ. 1.  ΠΑΡΑΡΤΗΜΑ Ι  Απαιτήσεις ως προς την ποιότητα αγνού συμπυκνωμένου βουτύρου  Λιπαρές ουσίες του γάλακτος: 99,8 %, το μέγιστο  Υγρασία και μη λιπαρά συστατικά του γάλακτος: 0,2 %, το μέγιστο  Ελεύθερα λιπαρά οξέα: 0,3 %, το μέγιστο (εκφραζόμενο σε ελαϊκό οξύ)  Δείκτης υπεροξειδίων: 0,5, το μέγιστο (σε χιλιοϊσοδύναμο ενεργού οξυγόνου ανά χγρ)  Γεύση: γνήσια  Οσμή: απουσία ξένων ουσιών  Ουδετεροποιητικές, αντιοξειδωτικές ουσίες, συντηρητικά: απόντα  ΠΑΡΑΡΤΗΜΑ ΙΙ  Ιδιαίτερες ενδείξεις που πρέπει να γίνουν στα τετραγωνίδια 104 και 106 του εντύπου ελέγχου  - Τετραγωνίδιο 104: «Beurre concentre destine a la transformation (reglement (CEE) no 1932/81)».  «Smoerfedt til forarbejdning (forordning (EOEF) nr. 1932/81)» .  «Butterfett zur Verarbeitung (Verordnung (EWG) Nr. 1932/81)».  «Concentrated butter for processing (Regulation (EEC) No 1932/81)».  «Burro concentrato destinato alla trasformazione (regolamento (CEE) nr. 1932/81)».  «Boterconcentraat bestemd voor verwerking (Verordening (EEG) nr. 1932/81)».  «Συμπυκνωμένο βούτυρο προοριζόμενο για μεταποίηση (κανονισμός (ΕΟΚ) αριθ. 1932/81)».  - Τετραγωνίδιο 106: 1. Η τελευταία ημέρα υποβολής των προσφορών της ειδικής δημοπρασίας που λαμβάνεται υπόψη σύμφωνα με το άρθρο 2 παράγραφος 2 του κανονισμού (ΕΟΚ) αριθ. 1932/81.  2. Ο τύπος της πραγματοποιούμενης ενσωμάτωσης, ο οποίος υποδεικνύεται χρησιμοποιώντας ανάλογα με την περίπτωση μία από τις ακόλουθες ενδείξεις:  α) για το συμπυκνωμένο βούτυρο σύμφωνα με το παράρτημα Ι κεφάλαιο V του κανονισμού (ΕΟΚ) αριθ. 262/79 και που προορίζεται να μεταποιηθεί σε προϊόντα υπαγόμενα στη διάκριση 19.02 Β ΙΙ β) ή της κλάσεως 19.08 του Κοινού Δασμολογίου:  - «προϊόν 19.02-19.08 (monoglycerides, tocopherol/acide enanthique)» η «προϊόν 19.02 (nonoglycerides, tocopherols/stigmasterol)».  β) Για το συμπυκνωμένο βούτυρο που προορίζεται να μεταποιηθεί σε μη επεξεργασμένη μάζα υπαγόμενο στη διάκριση 19.02 Β ΙΙ β) ή σε προϊόντα υπαγόμενα στην κλάση 19.08 του Κοινού Δασμολογίου:  - «προϊόν 19.02-19.08 (vanille/acide enanthique)» η «προϊόν 19.02-19.08 (vanille/stigmasterol)» για τα προϊόντα που προκύπτουν από την ενσωμάτωση που προβλέπεται στο παράρτημα Ι κεφάλαιο Ι του κανονισμού (ΕΟΚ) αριθ. 262/79,  - «προϊόν 19.02-19.08 (σάκχαρις/acide enanthique)» η «προϊόν 19.02-19.08 (carotene/stigmasterol)» για τα προϊόντα που προκύπτουν από την ενσωμάτωση που προβλέπεται στο παράρτημα Ι κεφάλαιο ΙΙ του κανονισμού (ΕΟΚ) αριθ. 262/79,  - «προϊόν 19.02-19.08 (σάκχαρις/acide enanthique)» η «προϊόν 19.02-19.08 (σάκχαρις/stugmasterl)» για τα προϊόντα που προκύπτουν από την ενσωμάτωση που προβλέπεται στο παράρτημα Ι κεφάλαιο ΙΙΙ του κανονισμού (ΕΟΚ) αριθ. 262/79,  - «προϊόν 19.02 (αποκορυφωμένο γάλα εις κόνιν, σάκχαρις/acide enanthique)» η «προϊόν 19.02-19.08 (αποκορυφωμένο γάλα εις κόνιν, σάκχαρις/stigmasterol)», ή τα προϊόντα που προκύπτουν εκ της ενσω- ματώσεως που προβλέπεται στο παράρτημα Ι κεφάλαιο IV του κανονισμού (ΕΟΚ) αριθ. 262/79.  γ) Για το συμπυκνωμένο βούτυρο που προορίζεται να μεταποιηθεί σε προϊόντα υπαγόμενα στην κλάση 18.06 ή 21.07:  - «προϊόν 18.06-21.07 (vanille/sitosterol)» για τα προϊόντα που προκύπτουν από την ενσωμάτωση που προβλέπεται στο παράρτημα ΙΙ κεφάλαιο Ι του κανονισμού (ΕΟΚ) αριθ. 262/79,  - «προϊόν 18.06-21.07 (carotene/sitosterol)» για το παράρτημα ΙΙ κεφάλαιο ΙΙ του κανονισμού (ΕΟΚ) αριθ. 262/79,  - «προϊόν 18.06-21.07 (σάκχαρις/sitosterol)» για τα προϊόντα που προκύπτουν από την ενσωμάτωση που προβλέπεται στο παράρτημα ΙΙ κεφάλαιο ΙΙΙ του κανονισμού (ΕΟΚ) αριθ. 262/79.